**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 21.04.2023, ora 08.00 – 24.04.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 22.04.2023, ora 07.00**

**RÂURI**

**Debitele au fost în general în scădere**, exceptând cursul inferior al Timișului, Bârladului și cursul mijlociu și inferior al Prutului, unde au fost în creștere ca urmare a propagării.

Pe râurile din bazinele hidrografice: Crasna, Barcău, Crișuri, Jiu, Olt, Vedea, Argeș, Ialomița și pe cele din Dobrogea debitele au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Someșul Mic, Crasna, Bârzava, Moravița, Caraș, Siret (exceptând râurile din bazinele Bârladului, Trotușului și cursul superior al Putnei), bazinul superior al Ialomiței, bazinul mijlociu și inferior al Prutului, cursul superior și mijlociu al Prahovei și pe unii afluenți din bazinul mijlociu al Oltului.

**Se situează peste** **COTA DE ATENȚIE** râul Vaslui lastația hidrometrică Codăeşti (400+10)-jud. VS.

**Debitele vor fiîn general în scădere**, exceptând râurile din bazinele hidrografice: Crasna, Barcău, Crișuri, Jiu, Olt, Vedea, Argeș, Ialomița și pe cele din Dobrogea, unde vor fi relativ staționare.

Pe cursul mijlociu și inferior al Prutului debitele vor fi în creștere ca urmare a propagării.

Sunt posibile creșteri de niveluri și debite pe unele râuri din zonele de deal și munte, mai ales pe cele din centrul și sudul țării, ca urmare a precipitațiilor sub formă de aversă prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 21-22.04.2023 **a fost în creștere, având valoarea de** **8200 m3/s**, sub media multianuală a lunii **aprilie (7900 m3/s).**

În aval de Porțile de Fier debitele au fost în creștere pe sectorul Gruia-Vadu Oii și în scădere pe sectorul Brăila-Tulcea.

**Debitul la intrarea în ţară** (secţiunea Baziaş) **va fi** **în creștere (8500 m3/s).**

În aval de Porțile de Fier debitele vor fi în creștere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 28 mc/s;

-r. Dâmbovița: ac. Văcărești: 10 mc/s;

-CA2: 0 mc/s;

-Der. Mircea Vodă: 1.2 mc/s.

**2.** **Situaţia meteorologică în intervalul 21.04.2023, ora 09.00 –22.04.2023, ora 06.00**

**În ţară** valorile termice s-au situat în jurul normelor în aproape toate regiunile, ușor mai scăzute doar în Dobrogea, estul Munteniei și sud-estul Moldovei. Cerul a fost variabil în vest, dar a prezentat înnorări temporare, mai ales ziua, în celelalte regiuni. S-au semnalat ploi ce au avut și caracter de aversă pe arii restrânse în sudul și estul teritoriului, izolat însoțite de descărcări electrice în Oltenia, iar în Carpații Meridionali, la altitudini de peste 2000 m a fost lapoviță și ninsoare. Vântul a suflat slab și moderat, cu intensificări temporare în Moldova și izolat în nordul Dobrogei, precum și pe crestele montane, unde rafalele au depășit 70...80 km/h. Era strat de zăpadă local în zona montană înaltă unde, la ora 21, măsura, pe platformele stațiilor meteorologice,247 cm în Munții Făgăraș, la altitudini de peste 2000 m. Temperaturile maxime s-au încadrat între 10 grade la Mahmudia și 23 de grade la Herculane și Calafat, iar la ora 06 valorile termice erau cuprinse între 1 grad la Târgu Lăpuș și Întorsura Buzăului și 14 grade la Șiria.

**Observație:** în intervalul de diagnoză au fost în vigoare 2 mesaje de atenționare cod galben pentru fenomene meteorologice periculoase imediate emise de către CNPM pentru Muntenia.

**La Bucureşti** vremea a fost normală sub aspect termic. Cerul a prezentat temporar înnorări, iar pe parcursul zilei a plouat slab, cu totul trecător, în unele cartiere. Vântul a suflat slab până la moderat. Temperatura maximă a fost de 18 grade la Afumați și 19 grade la Filaret și Băneasa, iar la ora 06 se înregistrau 5 grade la Băneasa și 7 grade la Afumați și Filaret.

**3. Prognoza meteorologică în intervalul 22.04.2023, ora 09.00–23.04.2023, ora 9.00**

**În ţară** regimul termic, în cea mai mare parte a teritoriului, va fi în continuare caracterizat de valori în jurul celor normale în ultima decadă a lunii aprilie, iar cerul va avea înnorări temporare în majoritatea zonelor, mai accentuate în cursul după-amiezii și al serii. Va ploua în zona Carpaților Meridionali și de Curbură și în zonele submontane aferente, pe suprafețe mici în sud și est și izolat în rest, cu o probabilitate mai mare în centru; vor fi mai ales averse, pe alocuri se vor semnala descărcări electrice, iar pe creste, la peste 1800 m altitudine, precipitațiile vor fi mixte. Cantitățile de apă vor fi izolat mai însemnate. Vântul va sufla slab și moderat, cu ușoare intensificări pe alocuri în Dobrogea și Bărăgan.

Temperaturile maxime se vor încadra în general între 14 și 21 de grade, iar cele minime între 2 și 10 grade, mai coborâte în depresiunile Carpaților Orientali. Izolat se va semnala ceață.

**La Bucureşti** cerul va avea înnorări, mai accentuate după-amiaza, când va crește probabilitatea pentru averse. Vântul va sufla slab până la moderat. Temperatura maximă se va situa în jurul valorii de 18 grade, iar cea minimă va fi de 5...8 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 20.04.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10(pulberi în suspensie cu diametrul sub 10 microni).

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE